रोहित सुसाइड केस: यूनिवर्सिटी के दलित प्रोफेसर्स ने दी जॉब छोड़ने की धमकी

हैदराबाद. दलित स्टूडेंट रोहित वेमुला सुसाइड केस में एबीवीपी लीडर सुशील कुमार ने गुरुवार को नया खुलासा किया। उन्होंने कहा कि राेहित और उसके दोस्त याकूब मेमन के लिए नमाज पढ़ते थे। बता दें कि 1993 में मुंबई में हुए आतंकी हमले के दोषी याकूब को पिछले साल जुलाई में फांसी दी गई थी। इस बीच हैदराबाद यूनिवर्सिटी एडमिस्ट्रेशन ने रोहित के बाकी चार दोस्तों का सस्पेंशन खत्म कर दिया है। सुशील पर हमले के आरोप में ही सस्पेंड हुआ था रोहित... - सुशील वही लड़का है जिससे मारपीट के आरोप में रोहित और उसके साथियों को यूनिविर्सटी ने सस्पेंड किया था। - एक चैनल से बातचीत में सुशील ने कहा, "फांसी के खिलाफ अपनी बात रखना गलत नहीं है। लेकिन रोहित और उसके दोस्तों का हर घर में याकूब होगा जैसी बातें करना काफी परेशान कर देने वाला था।" - "रोहित ऐसा लड़का नहीं था जो सुसाइड का रास्ता अपना ले। हम सब नहीं समझ पा रहे हैं कि वह किसी बात से डिप्रेशन में चला गया।" - "हमें इस सवाल का जवाब चाहिए कि उसने सुसाइड क्यों किया। इसके लिए सख्त जांच होनी चाहिए।" - "दोषियों को सजा भी मिलनी चाहिए। जब वह डिप्रेशन में था, तब उसके दोस्त क्या कर रहे थे?" - "मैं रोहित के सुसाइड के बाद अंडरग्राउंड नहीं हुआ था। बल्कि रोहित की खबर सुनकर डिप्रेशन में चला गया था।" - "उसके लेटर को 200 बार पढ़िए, उसने सुसाइड नोट में किसी का नाम नहीं लिया।" - "लोग कह रहे हैं कि मैं झूठा हूं और अपने ऑपरेशन के बारे में झूठ बोल रहा हूं। मुझे एक स्टूडेंट के रूप में ट्रीट नहीं किया गया।" एबीवीपी लीडर पर क्या हैं आरोप? - अगस्त में सुशील ने रोहित और उनके चार दोस्तों के खिलाफ पुलिस में शिकायत दर्ज कराई थी। - इस शिकायत को झूठा बताया जा रहा है। इसमें कहा गया था कि सुशील पर इन छात्रों ने हमला किया और उन्हें पेट में लात भी मारी। - इसके बाद रोहित और उनके दोस्तों को सस्पेंड कर दिया गया और उनके हॉस्टल में जाने पर बैन लगा दिया गया। - कहा जा रहा है कि इस शिकायत की वजह से ही रोहित ने खुदकुशी करने का फैसला लिया। - कुछ लोगों का यह भी आरोप है कि केंद्रीय मंत्री बंडारू दत्तात्रेय का यूनिवर्सिटी पर दबाव बनाना भी कहीं न कहीं रोहित की मौत का कारण है।

यूनिवर्सिटी में क्या बोले केजरीवाल?

- अरविंद केजरीवाल भी गुरुवार को हैदराबाद यूनिवर्सिटी पहुंचे। इससे पहले उन्होंने रोहित के परिवार वालों से मुलाकात की।

- यूनिवर्सिटी में केजरीवाल ने कहा कि स्टूडेंट यूनियन बनाना किसी भी हालत में एंटी नेशनल नहीं हो सकता। यहां की अथॉर्टीज की रिपोर्ट ने पहले रोहित को निर्दोष करार दिया था। पर बाद में दत्तात्रेय जी ने एक के बाद एक लगातार चिट्ठी लिखकर दबाव बनाया।

- उन्होंने कहा कि सुशील ने हाईकोर्ट में पिटीशन फाइल की थी। उसके जवाब में यूनिवर्सिटी के रजिस्ट्रार ऑफिस ने सुशील के आरोप को गलत बताया था। रजिस्ट्रार ने कोर्ट को बताया था कि ऐसी कोई मारपीट हुई ही नहीं थी।

केजरीवाल ने स्मृति पर भी साधा निशाना

- केजरीवाल ने स्मृति ईरानी पर भी हमला बोला। उन्होंने कहा कि स्मृति ईरानी ने झूठ पर झूठ बोलकर कास्ट कंट्रोवर्सी क्रिएट करने की कोशिश की।

- "बीजेपी वाले किसी के साथ नहीं हैं। वो न हिन्दुओं के हैं ना मुसलमानों के। उन्होंने किसी के लिए कुछ नहीं किया।"

- "जिस बैकग्राउंड से रोहित आते हैं उस तरह के लोगों की सरकार को मदद करनी चाहिए ना कि मरने पर मजबूर करना चाहिए।"

- "वीसी पर पहले से भ्रष्टाचार के एलिगेशन हैं। उन्हें तत्काल बर्खास्त किया जाए।"

एससी/एसटी प्रोफेसर्स ने दी जॉब छोड़ने की धमकी

- यूनिवर्सिटी के एससी/एसटी टीचर और ऑफिसर्स फोरम ने स्मृति ईरानी के उस दावे को खारिज कर दिया है, जिसमें उन्होंने कहा था हॉस्टल से रोहित समेत पांच स्टूडेंट्स को निलंबित करने वाली एग्जीक्यूटिव काउन्सिल सब कमेटी में सीनियर दलित प्रोफेसर भी थे।

- फोरम के एस सुधाकर बाबू के मुताबिक, स्टूडेंट्स को सस्पेंड करने वाली कमेटी में सिर्फ अपर कास्ट के प्रोफेसर थे। इस कमेटी में कोई भी दलित प्रोफेसर शामिल नहीं था।

- सुधाकर ने कहा कि मिनिस्टर ने फैक्ट्स को तोड़-मरोड़कर पेश किया है। फोरम रोहित के मौत के खिलाफ प्रदर्शन कर रहे स्टूडेंट्स के साथ है। फोरम सस्पेंड किए गए स्टूडेंट्स को वापस लेने और रोहित की फैमिली को मुआवजा देने की मांग करता है। साथ ही, यह भी मांग करता है कि स्टूडेंट्स के खिलाफ चल रहे पुलिस केस भी वापस लिए जाएं।

- उन्होंने धमकी दी कि अगर हमारी मांग को नहीं माना गया तो प्रोफेसर्स इस्तीफा देना शुरू कर देंगे।

कल जेडीयू डेलिगेशन जाएगा हैदराबाद

- शुक्रवार को जेडीयू का भी एक डेलिगेशन हैदराबाद यूनिवर्सिटी जाकर स्टूडेंट्स से मिलेगा।

- इससे पहले, बुधवार रात असदुद्दीन ओवैसी स्टूडेंट्स से मिलने यूनिवर्सिटी पहुंचे थे।

- शाम को स्टूडेट्स ने कैंडल मार्च भी निकाला था।

- मंगलवार को राहुल गांधी भी स्टूडेंट्स से मिलने हैदराबाद यूनिवर्सिटी गए थे।

- उन्होंने रोहित की सुसाइड के लिए बंडारू दत्तात्रेय और एचआरडी मिनिस्ट्री को जिम्मेदार बताते हुए दत्तात्रेय और स्मृति ईरानी के इस्तीफे की मांग की थी।

आगे की स्लाइड में जानें, आखिर क्यों किया रोहित ने सुसाइड...